Ciliegie di Poli on uus Jacopo Poli puuviljabrändi ehk eau-de-vie, mida valmistatakse Durona kirssidest, mis on kasvanud Marostica mägedes. Kirsid on korjatud kui nad on kõige aromaatsemad ja parimas küpsuses. Destilleerimiseks kasutatakse Athanor topelt-boileriga ahju, mis ehitati Poli'le 2000. aastal  vastavalt Hieronimus Brunschwyg'i "Liber de Arte Destillandi" raamatus kirjeldatud juhiste järgi (raamat avaldati esmakordselt aastal 1500 Strasbourgis). Keskmiselt aromaatne puuviljadestillaat, väga kompleksne ja puuviljaline, puhas kirss ja mõru mandel. Maitselt pehme, väga puhas, mandli alatoon. Serveerida jahutatult 13 kraadi juures eine lõpetuseks digestiivina, koos puuviljadest dessertidega või tumeda šokolaadiga.